VS002606
Datum: 2002-08-01T02:00:00.000+02:00
datum_sodbe_i_stopnje: 2011-09-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe kože in njihove posledice
fischer: hudi primeri
odskodnina: 45.900 EUR
opombe: II Ips 16/2013 Revizija prve tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Gradbeni delavec.

## Škodni dogodek

Nesreča pri delu - ob delu s pnevmatskim kladivom, stoje na aluminijasti lestvi, je padel v globino prbl. 1,05 m, na glavo.

## Poškodba

Težja kraniocerebralna poškodba s subduralnim hematomom in intracerebralno krvavitvijo, zlomom možganskega kraniuma in baze možganov, zlom leve lopatice, številne odrgnine po glavi. Poleg travmatiziranja nekaterih struktur lobanje (teme, baza) je prišlo tudi do zanihanja možganovine in posledično do možganske komocije - posledica tega so bile akutne motnje zavesti, podliv pod trdo možgansko opno, nastanek zunajmožganskega hematoma.

## Telesne bolečine

12.000 EUR Hude telesne bolečine - 1 dan in 1 dan občasno, srednje hude telesne bolečine - 2 tedna kontinuirano, občasno 3 tedne. Lahke telesne bolečine kontinuirano - 1 mesec, občasne - 2 meseca. Občasne, ne dolgo trajajoče lažje bolečine pri izrazitih vremenskih spremembah in večjih fizičnih obremenitvah trpi še vedno. Tudi v bodoče je pričakovati občasne lažje do zmerne bolečine v trajanju nekaj ur, lahko pa tudi cel dan, ob vremenskih spremembah. Travmatski glavoboli so redkejši; sodišče je upoštevalo tudi začasno poslabšanje težav v vratnem delu (4 do 6 tednov), ki sicer izvirajo iz obrabnih sprememb.

#### Hospitalizacija

60 dni - koma 20 dni.

#### Ambulantno zdravljenje

Kontrolni pregledi pri kirurgu, v ORL ambulanti, nevrologu, internistu, splošnem zdravniku.

#### Nevšečnosti med zdravljenjem

V bolniškem staležu je bil 2,5 leta.

Intenzivna nega, več CTG glave (4x), EEG (1x), pretežno infuzijske terapije v času na intenzivni negi (20 dni), jemanje številnih zdravil - infuzijsko (Naklofen, Frahepan, Tegretol, Heminevrin, Enap, Aldol, Apaurin, Orbenin, Lentacin), občasno jemanje analgetikov (3 mesece).

## Strah

2.900 EUR Primernega strahu zaradi nezavesti ni utrpel. Sekundarni strah za izid zdravljenja - 2 meseca, lažji do zmerni pa kumulativno 6 mesecev.

## Zmanjšanje življenjske aktivnosti

31.000 EUR ZŽA zmanjšana za 30%. Travma slušnega aparata, posttravmatska naglušnost, pogosti posttravmatski glavoboli, motnje psihizma (oslabljena tanciteta, slabša koncentracija, oslabljen sveži operativni spomin), kar se odraža z zmerno psihoorgansko prizadetostjo (glavoboli, depresivnost, motnje spanca, nezainteresiranost, motnje spomina, potenje, pospešeno delovanje srca, psihična labilnost, večja intoleranca) in poslabšanjem govora - jecljanja. Trajno zmanjšano nesposoben je za daljše in kontinuirane večje psihofizične obremenitve, opravlja lahko le nediferencirana dela. Imel je epileptične napade, kar ga je dodatno stigmatiziralo - tablete je jemal 1,5 leta. Napadi so sicer prenehali, vendar je ostal potencialni epileptik.

#### Opis invalidnosti

Invalid III. kategorije.

**Zveza:**

OZ člen 179